Tervetuloa ohjelmaan. Olen Auli Happonen.
Valinnoillamme on väliä, valitkaamme viisaasti.
Aadam ja Eeva saivat elää todellisuudessa, -
jossa he näkivät ja kokivat kaiken täydellisesti ja suoraan.
Mutta syntiinlankeemuksessa ihminen vahingoittui vakavasti -
eikä enää kyennyt ymmärtämään elämän hengellistä ulottuvuutta.
Ennen sitä ihminen oli kokenut enkeleitä, -
käsinkosketeltavaa ja näkyvää hengellistä todellisuutta, -
mutta syntiinlankeemuksen jälkeen voimme ymmärtää vain osan siitä.
Nykyistä tilaamme kuvaa hyvin 1. Kor. 13:12:
Aadam ja Eeva valitsivat väärin.
Saimme silti pitää tahdonvapauden, josta kaikki alkoi -
ja johon kaikki loppuu.
Ihmiskunnan historia loppuu, kun olemme valinneet valmiiksi.
Palaan tähän vielä.
Elämässä on kaikessa kysymys edelleen valinnoista.
Valitsenko hyvän vai pahan, oikean vai väärän.
Pimeyden vai valon valtakunnan.
On siis kaksi valtakuntaa ja aina valitsemme jommasta kummasta.
Sekä Jumala että sielunvihollinen odottavat meitä.
Meillä on aina, joka päivä, vapaa tahto valita.
Galatalaiskirjeessä sanotaan:
"Sillä liha himoitsee Henkeä vastaan, ja Henki lihaa vastaan;
nämä ovat toisiansa vastaan, niin että ette tee sitä, mitä tahdotte."
Tässä taistelussa omantunnon ohella on uskovalla apuna Pyhä Henki.
Jumalattomilla ei ole.
Usein emme kuitenkaan kuuntele tai osaa kuunnella Hänen neuvoja.
Sitä voi kuitenkin opetella.
Tahdon muistuttaa valinnasta, jonka Jumala teki puolestamme.
Se on Jeesuksen uhraaminen syntiemme puolesta, -
että voisimme pelastua. Nyt en puhu pelastuksesta.
Jeesuksen työhön ei ole mitään lisäämistä eikä pois ottamista.
Valintamme on siinä, otammeko tuon pelastuksen vastaan vai emme.
Tahdon painottaa, että kaikki valintamme perustuvat uskoon.
Aadamin ja Eevankaan kohdalla ei ollut kyse myrkkyhedelmästä, -
vaan epäuskosta Jumalaa kohtaan.
Ketä uskomme omassa elämässämme?
Aina on olemassa vaihtoehto, niin suuressa kuin pienessäkin.
Valintamme perustuu uskoon.
Valintamme riippuu usein siitä, kuinka hyvin tunnemme Jumalan, -
joka hallitsee näkymättömissä.
Valinnat ovat vaikeita, sillä emme näe hengelliseen ulottuvuuteen.
Kaikki siis riippuu suhteestamme Isä Jumalan kanssa.
Yhteys on mahdollinen Pyhän Hengen kautta, jonka Jeesus antoi -
mm. neuvonantajaksi, lohduttajaksi, voimaksi ja vierellä kulkijaksi.
Muutama esimerkki valinnoista.
Jos valitsen arvostella tai tuomita ihmisiä, -
Jumalan kaltaiseksi luotuja, avaan oven pimeyden valtakunnalle.
Jos valitsen valehdella, avaan oven pimeydelle.
Jos riitelen pyytämättä tai antamatta anteeksi, -
avaan oven pimeyden valtakunnalle.
Kaikessa mitä teen tai puhun Jumalan mielen vastaisesti -
avaan oven pimeydelle.
Jatkuvat kompromissit pimeyden kanssa johtavat vain pimeämpään, -
jos emme tietoisesti katkaise vääriä valintojamme -
tulemalla Jeesuksen luokse tunnustaen ja hyläten ne.
Lihallisuus palvelee pimeyttä, -
mutta herkkyys Pyhälle Hengelle palvelee valon valtakuntaa.
Kun valitsemme Jumalan tahdon siinä mitä teemme tai emme tee, -
on kyse mistä valinnasta tahansa, -
on seurauksena Pyhän Hengen johdatus, voima ja siunaus.
Jumala sanoi Moosekselle seuraavasti:
"Minä otan tänä päivänä taivaan ja maan todistajiksi teitä vastaan, -
että olen pannut eteesi elämän ja kuoleman, siunauksen ja kirouksen.
Niin valitse siis elämä, että sinä ja sinun jälkeläisesi eläisitte."
Valo ja pimeys voivat olla hyvin lähellä toisiaan elämässämme.
Ja kun emme voi kirkkaasti nähdä näkymättömään maailmaan, -
voimme herkästi valita väärin.
Aina jos ei tiedä mitä valita, on hyvä jäädä odottamaan.
Ryntäily asiasta tai paikasta toiseen sotkee usein enemmän -
kuin selkeyttää elämää.
Odottaminen ei kuitenkaan tarkoita passiivista odottamista, -
vaan viipymistä Jumalan seurassa etsien Hänen tahtoaan.
Uskovalla on vain yksi tapa elää:
Valitsee niin, ettei valitse itse, -
vaan sallii Jumalan Sanan ja Pyhän Hengen olla valintojen perustana.
Moni voi kysyä: "No, mitä teen, jos olen valinnut väärin?"
Tule Jumalan eteen, myönnä erehtyneesi ja korjaa suunta.
Herramme antaa anteeksi, sillä Jeesus sovitti kaikki syntimme.
On kyse nöyrtymisestä ja uskosta. Saamme aina uuden mahdollisuuden.
Muista myös, -
että Jumala kykenee korjaamaan väärien valintojen seurauksiakin.
Hän voi sulkea vanhoja ovia ja avata uusia.
Hän tuntee meidät nimeltä ja tilanteemme on Hänen tiedossa.
Älä luota omiin voimiisi, vaan luota Jumalan voimaan -
ja Hänen rakkauteen sinua kohtaan.
Etsi ja kysy Hänen tahtoaan ja neuvoaan, ja Hän näyttää sinulle, -
ettei mikään ole Hänelle mahdotonta.
Jeremian kirjassa sanotaan:
"Itkien he tulevat ja minä johdatan heitä, kun he kulkevat rukoillen."
Nyt palaan siihen, josta alussa mainitsin.
Maapallomme historia alkoi Aadamin ja Eevan valinnasta ja loppuu, -
kun olemme valinneet valmiiksi.
Jatkuvasti ihmiskunta valitsee enemmän tai vähemmän väärin, -
sillä maailma on pimeyden ruhtinaan käsissä -
niin kauan kuin synti hallitsee.
Valitsemme välillä oikein, -
mutta usein pimeyden painostuksen takia väärin ja tuhoavasti.
Tämän voimme nähdä kaikkialla, -
myös kun tarkastelemme kotimaan ja ulkomaiden uutisia.
Emme näe näkymättömään, joka on kuitenkin läsnä jatkuvasti.
Mitä enemmän pimeyttä, sitä enemmän ihminen saa aikaan tuhoa.
Aina kun Jeesuksen omat toimivat Jumalan valtakunnan hyväksi -
ja valitsevat tehdä hyvää, rukoilla ja palvoa Jumalaa, -
valloittaa valo alaa ja pimeys pakenee.
Tulee hetki, kun ihmiskunta on valinnut loppuun.
Tulee viimeinen hetki valinnoissa ja silloin Jeesus tulee takaisin.
Jeesuksen valo Hänen omissaan otetaan Jumalan luokse, -
ja mitä jää jäljelle? Pimeys ja sielunvihollisen valta.
2. Tess. 2:7 sanoo:
"Vääryyden salainen vaikutus on jo olemassa. -
Sen, joka sitä on vielä pidättämässä, on vain ensin poistuttava tieltä."
Rakkaat ystävät. Rohkaisuksi meille kaikille tahdon kertoa, -
että kaiken loppu ei ole pimeys.
Jumalamme on valinnut luoda uudet taivaat ja uuden maan, -
joissa Hänen tuntemisensa vallitsee.
Tämän kertoo mm. 2. Piet. 3.13:
"Mutta hänen lupauksensa mukaan me odotamme uusia taivaita -
ja uutta maata, joissa vanhurskaus asuu."
Ja vanhurskaus tarkoittaa Jumalalle kelpaavuutta.
Valitaan viisaasti ja Jumalan mielen mukaisesti arjessamme, -
että elämämme voi kantaa hedelmää ja kirkastaa Jeesuksen nimeä -
ja Hänen valtakuntaansa.
Tehtävämme on taistella Pyhän Hengen avulla, -
ettei valo sammuisi maan päältä.
Efesolaiskirjeessä sanotaan:
"Sillä meillä ei ole taistelu verta ja lihaa vastaan, vaan [...] -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Rukoillaan vielä hetki.
Isä, kiitän, että valitsit antaa Jeesuksen meidän syntien tähden.
Kiitämme, Jeesus, valinnastasi tulla maan päälle.
Kiitän syntiemme sovituksesta.
Kiitämme vapaasta tahdosta valita.
Rukoilen meidän kaikkien puolesta: Anna ymmärrys valita oikein.
Valita vielä, kun on armon aika, valita Jeesus, Jeshua, Sinut -
omakohtaiseksi vapahtajaksi, puhdistajaksi, parantajaksi.
Rukoilen, -
että katsojat saa voiman ja rohkeuden valita arjessaan oikein.
Tehdä niitä hyviä tekoja, joista Sinun sanasi puhuu, -
joista Jeesus olet esimerkkinä.
Pyhä Henki, olet neuvonantajamme, vierelläkulkijamme, rohkaisijamme.
Rukoilen tätä katsojien ylle, jotka rohkeana lähtevät taivastielle.
Jotka valitsevat arjessaan aina hyvän ja oikean.
Isä, Sinun mielesi mukaiset asiat.
Ja rukoilen, että monet saavat kokea sen siunauksen ja voiman, -
Sinun läsnäolosi silloin, kun he valitsevat oikein.
Jopa silloin, kun tuntuu kipeältä maailman edessä valita tahtosi.
Näytät, että he ovat siunattuja.
Kiitos, että olet ihmisen puolella.
Koska Sinä vain rakastat.
Jeesus Jeshuan nimessä. Aamen.
Tekstitys: Johanna Holmström